****

**Pridruži se mentorjem Kersnikove!
Prihodnost najbolje napoveduješ tako, da jo soustvarjaš!**

V Zavodu Kersnikova vabimo k usposabljanju za bodoče mentorice/je, raziskovalke/ce in ustvarjalke/ce za delavnice in drugo interaktivno ustvarjanje kjer se križajo umetnost, biotehnologija, robotika, elektronika, programiranje in druge atraktivne prakse.

Poslanstvo sodelovanja vidimo v navduševanju otrok in mladih za razmišljanje izven okvirov in v igrivem ustvarjanju; v spodbujanju vznemirljivih situacij, kjer vzplamti ustvarjalna energija umetnic/kov, znanstvenic/kov, inženirk/jev in drugih vizionark/jev, ki svoje projekte razstavljajo v galeriji za sodobne raziskovalne umetnosti. Naše poslanstvo je tudi, da s svojimi dejavnostmi spodbujamo javne razprave in senzibiliziramo družbo za priložnosti in nevarnosti, ki lahko obstajajo ob nerazumevanju sodobnih tehnologij.

Vabljeni elektroničarke/ji, mehatroničarke/ji, elektrotehničarke/ji, programerke/ji, biotehnologi/nje, umetnice/ki, pedagogi/je, znanstvenice/ki, študentke/i, dijaki/nje ... Vsi, ki bi svojo energijo radi posredovali mladim in znanja željnim, da se udeležijo srečanja v **četrtek, 9. marca**, ob 17.00 uri v **laboratoriju Rampa na Kersnikovi 4** v Ljubljani.

Preko spletne [povezave](https://goo.gl/forms/21PRCwfk27CK3lSO2%22%20%5Ct%20%22_blank) pošlji sporočilo, s kratkim pripisom zakaj bi želel/a sodelovati in soustvarjati naš program.

Kaj in kako ustvarjamo z mularijo, si lahko ogledaš na spodnjih povezavah:
---> [GrafiDIY](https://www.youtube.com/watch?v=1Pv8cdxx7AY" \t "_blank) | [Elektrofabrik](https://vimeo.com/103702830%22%20%5Ct%20%22_blank) | [Roboroka](https://www.youtube.com/watch?v=D0LJm3x8728" \t "_blank) | [Bioradovednost](https://www.youtube.com/watch?v=Qu1PJETGBeg" \t "_blank)

Se vidimo!

Ekipa Kersnikove.